ኣብ ዩኒቨርሲቲ መቐለ ክፍሊ ትምህርቲ 'ዴቨለፕመንት ስተዲስ' መምህር ዝኾኑ ዶክተር ቢሆን ካሳ፡ ብምኽንያት ምስፍሕፋሕ ከተማታት፡ ሓረስቶት ካብ ገጠር ናብ ከተማ ክኣትዉ እንከለዉ ንብርክት ዝበለ ማሕበራውን ቁጠባውን ፀገማት ከምዝቃልዑ የብርሁ። "እዞም ሰባት እዚኣቶም ካብ ፈለምኡ ናይ ከተማ ሰባት ኣይኮኑን፡ ሓረስቶት እዮም። ስለዚ ናብ ከተማ ክኣትዉ ከለዉ መነባብርኦም ይቕየር ኣሎ። ካብ ገጠር ናብ ከተማ እንትኣትዉ፡ በተን ዘለዋ ገንዘብ እንታይ ክገብሩ ከምዘለዎም፡ ስልጠና ኣይወሃቦምን" ይብሉ ዶክተር ቢሆን ካሳ። መግለጺ ስእሊ, ዶክተር ቢሆን ካሳ ኣብ ከተማታት ትግራይ ብፍላይ ድማ ኣብ ከተማ መቐለ፡ ንህንፀት መንበሪ ኣባይቲ (70 ካሬ) ተብሂሉ ብርክት ዝበሉ ሓረስቶት ካብ መረበቶም ተላዒሎም እዮም። ዶክተር ቢሆን ካሳ፡ መንግስቲ ቅድሚ ነቶም ሓረስቶት ምምዝባሉ፡ ኣብ ከተማ ዘሎ ቦታ ብግቡእ ክጥቀመሉ፣ ንሓረስቶት ከእምንን ግቡእ ካሕሳ ክህብን ይግባእ በሃሊ እዮም። "መብዛሕትኡ ግዘ ናብቲ ልሙዕ ዝኾነ መሬት ሓረስታይ እዩ ዝጎይ?
